Zapisnik

sa 14. sjednice Gradskog vijeća Grada Slunja održane dana 30. 9. 2026. godine u gradskoj vijećnici.  

Sjednicu je u 14,00 sati otvorio predsjednik Gradskog vijeća Jure Katić, pozdravio gradonačelnicu, vijećnike,  predstavnike stručnih službi Grada i ustanova, medije i građane koji prate sjednicu Vijeća.  


Aktualni sat

Ivan Bogović moli informaciju oko uvođenja linijskog prijevoza, o čemu se govorilo proteklih dana i mjeseci, potpisani su ugovori i to bi trebalo krenuti, zanima ga koliko linija se uvelo, na kojim relacijama, tko ima pravo na prijevoz, koja je cijena prijevoza po osobi i sl.
Gradonačelnica Mirjana Puškarić daje informaciju: „Linijski županijski prijevoz, pod imenom „KaŽu Ide bus“, vjerojatno naši građani ovih dana dobivaju povećan broj informacija, više sa županijske razine. A linijski prijevoz podrazumijeva da će se u cijeloj županiji svakodnevno odvijati linijsko prometovanje autobusa, koje do sada naši građani nisu imali. Sada dobivaju priliku imati takvu vrstu prijevoza pa ih ovim putem i pozivamo da sudjeluju, da koriste te linije. Grad Slunj je u toj novosti participirao u linijama prema Cetingradu, prema Cvitoviću, prema Ogulinu, prema Rakovici, prema Karlovcu i prema Bogovolji. Ono što je bitno za informirati da su karte besplatne za osobe starije od 65 godina te za učenike i osobe sa invaliditetom iznad 60% invalidnosti, a mislim da će biti i za turiste koji ostaju više od 3 dana  u našoj županiji. To za turiste je možda jedna priprema za iduću sezonu. Također su tu i povlaštene karte za studente, nezaposlene i socijalno ugrožene osobe, njihove karte će koštati 50% od ukupne cijene. A što se tiče prodajnih mjesta na kojima naši građani mogu kupiti karte, one će se prodavati u Slunju, na našoj biljetarnici, a za one koja svoja prava trebaju ostvarivati besplatno to će moći učiniti u uredima Karlovačke županije i preko njihove web stranice i isto tako mail-om. To je nešto što je bitno znati, s obzirom da će linije započeti sa svojim prijevozom već sutra, 1.10.2026. godine. Što se tiče cijena karata one, koliko smo informirani, će se kretati: do 10 km - 1,5 euro, do 55 km - 5,5 eura, ali je značajno najaviti i da će biti mjesečne karte koje će do 75 km iznositi do 170 eura, a isto tako će se moći kupovati i godišnje karte.  Ono što trebamo, kao informaciju, znati je to da je ovo jedan veliki projekt i u drugim županijama, koje se financira sa 75% preko Ministarstva prometa, a 25% izdvajaju Karlovačka županija i gradovi. Što se tiče Grada Slunja mi ćemo mjesečno za naš linijski prijevoz, odnosno zajednički participirati oko 4.000,00 eura, odnosno na godišnjoj razini oko 49 tisuća eura. Konačni cilj je da linijski prijevoz zaživi i očekivano je da će u početku biti i linija na kojima će autobusi voziti prazni To je jedan probni rok koji se mora ispoštovati, ali isto tako će se moći vidjeti koje linije su zaista svrsishodne, a da ne kažem, ako treba kakva korekcija u smislu vremenika ili možda i uvođenja drugih linija koje bi bile svrsishodnije. To je sve predviđeno jedno vrijeme da zajednički vidimo na koji način da se taj prijevoz na području Grada Slunja, ali i cijeloj županiji, učini svrsishodnijim. Npr. te će se linije prepajati u Grabovcu sa Ličko senjskom županijom, tako da će naša djeca i putnici moći presjedati. Već u samim pripremama, koje su trajale proteklih godinu i pol, bila su savjetovanja da građani mogu reći nekakve svoje prijedloge, tako da će se taj prijevoz spajati sa ostalim županijama i bit omogućeno ovim kategorijama koji imaju besplatne karte da putuju po širem području bez troškova. Vjerujem da je to jedan vrijedan i važan projekt za područje Grada Slunja i Karlovačke županije pa i šire, a pozivamo i apeliramo na sve naše građane da se informiraju - mi ćemo im pomoći i da ih uputimo po pitanju i osiguravanja pokaza i besplatnih karata, a sve kako bi jedan takav promet kod nas zaživio.
Ivanka Magdić traži dopunu informacije: „Sada ste dali odličnu informaciju o tim linijama, ali nešto što možda nismo spomenuli je da li će po tim selima biti označena mjesta, odnosno stajališta, to ljudi pitaju - recimo u Cvitoviću, Glini i tamo dalje na tom potezu i kad će biti označeno, jer za sada nemamo informaciju da je nešto po tom pitanju učinjeno.“
Gradonačelnica Mirjana Puškarić: „Što se tiče naših linija one se odvijaju mahom po državnoj cesti i po županijskim cestama, dakle na tim lokacijama postoje stanice koje su bile i za školski bus, one će ostati i nadalje. Sigurno da će se u ovom razdoblju koje je ispred nas raditi i elaborati, odnosno raditi će se na sustavnom stvaranju mreže stanica za koje smo često puta svjesni da nisu sada adekvatne da se za njih nađu bolja rješenja na kojima će naši žitelji moći, na boljim lokacijama u budućnosti, kada takav prijevoz postane kontinuiran i svakodnevan, čekati bus. Nije to sada samo na području Grada Slunja, zaista se ta mreža stajališta radi na cijeloj županiji i svi radimo zajedno sa ŽUC-om na županijskim cestama, a sa ovima koje su na D1, ona mahom već jesu postojeća  i to kao ugibališta. Jedan dio ima i novih situacija, to je prema Ogulinu ili na dijelu prema Bogovolji pa i prema Cvitoviću gdje će se, zajedno sa ŽUC-om, tražiti rješenje i označavati stanice na adekvatnijim mjestima. Što se tiče stanica, one su specifikum u prometu, mi smo imali priliku kod rekonstrukcije Ladihovićeve vidjeti da nije jednostavno stanicu staviti bilo gdje, ne u raskrižje, ne u zavoj, tako da to je nešto što ćemo raditi paralelno sa samim prijevozom i gdje će se probati iznaći  najadekvatnija rješenja. Ali najbitnije je da promet krene, a paralelno s njime ćemo raditi i potrebne izmjene i sve ono što će nas po putu, što još i ne znamo, dočekati.“

Nakon završetka „Aktualnog sata“ predsjednik konstatira da sjednici prisustvuje 12  vijećnika i to: Jure Katić, Marina Capan, Jelena Požega, Vesna Rendulić, Ivanka Magdić, Ivan Bogović, Ivan Obajdin, Oliver Turkalj, Damir Vuković, Hrvoje Paulić, Ivana Pavić i Goranka Mandić.

Izostanak su opravdali: Milenko Bosanac i Marko Skukan.

Pored vijećnika sjednici prisustvuju: Mirjana Puškarić – gradonačelnica, Zdenka Špelić – pročelnica Jedinstvenog upravnog odjela,  Marija Vukošić – voditeljica Odsjeka za proračun, i financije, Anđelka Jurašin Vuković –voditeljica Odsjeka za komunalne poslove i prostorno planiranje, Renata Božičević – voditeljica Odsjeka za društvene djelatnosti, javnu nabavu, opće i imovinsko-pravne poslove, Gordana Kovačević - ravnateljica Dječjeg vrtića Slunj, Goranka Kampić - v.d. ravnateljica Knjižnice i čitaonice Slunj i ravnateljica Pučkog otvorenog učilišta Slunj, Dragica Holjevac - djelatnica Gradskog društva Crvenog križa Slunj, Alen Holjevac - zapovjednik Dobrovoljnog vatrogasnog društva Slunj, Nikolina Paulić – direktorica Komunalnog društva LIPA d.o.o., Dinko Puškarić – direktor VIK d.o.o – Podružnice Slunj, Danijela Kusanić – direktorica Radio Slunja d.o.o., Hrvoje Keletić - direktor Turističke zajednice Grada Slunja.   

Zapisničar: Dragoslava Cindrić.

Potom se prešlo na utvrđivanje dnevnog reda pa je predsjednik predložio dnevni red kakav su vijećnici dobili u pozivu, uz dopunu istog sa točkom 15. Pravilnik o izmjenama i dopuni Pravilnika o jednostavnoj nabavi i o istom otvorio raspravu. 
Prijedloga za izmjenama i dopunama predloženog dnevnog reda nije bilo pa je predsjednik dao dnevni red na glasanje. 
Glasao je svih 12 vijećnika i predsjednik konstatira da je Gradsko vijeće jednoglasno za sjednicu usvojilo ovaj

Dnevni red

1. Zaključak o usvajanju zapisnika sa 13. sjednice Gradskog vijeća
1. Odluka o grobljima 
1. Izvješće o izvršenju Financijskog plana Dječjeg vrtića Slunj za razdoblje 1.1. do 30.6.2026. godine
1. Polugodišnji izvještaj o izvršenju financijskog plana Knjižnice i čitaonice Slunj za razdoblje 1.1. do 30.6.2026. godine
1. Polugodišnji izvještaj o izvršenju financijskog plana Pučkog otvorenog učilišta Slunj za razdoblje 1.1. do 30.6.2026. godine
1. Polugodišnje izvješće o radu Gradskog društva Crvenog križa Slunj za razdoblje 1.1. do 30.6.2026. godine
1. Izvještaj o financijsko materijalnom poslovanju Dobrovoljnog vatrogasnog društva Slunj za razdoblje 1.1. do 30.6.2026. godine
1. Izvješće o radu i financijsko izvješće Komunalnog društva LIPA d.o.o. za razdoblje 1.1. do 30.6.2026. godine
1. Polugodišnje financijsko izvješće o izvršenju financijskog plana Vodovod i kanalizacija d.o.o. - Podružnica Slunj za razdoblje 1.1. do 30.6.2026. godine
1. Izvještaj o izvršenju financijskog plana Radio Slunja za razdoblje 1.1. do 30.6.2026. godine
1. Polugodišnje izvješće o izvršenju financijskog plana Zajednice športskih udruga Grada Slunja za razdoblje 1.1. do 30.6.2026. godine
1. Informacija o Polugodišnjem izvještaju o izvršenju financijskog plana Turističke zajednice Grada Slunja za razdoblje 1.1. do 30.6.2026. godine
1. Odluka o prihvaćanju Izvještaja o izvršenju Proračuna Grada Slunja za razdoblje 1.1.-30.6.2026. godine
1. Odluka o izmjeni Programa korištenja namjenskih prihoda Proračuna u 2026. godini
1. Pravilnik o izmjenama i dopuni Pravilnika o jednostavnoj nabavi


1. Zaključak o usvajanju zapisnika sa 13. sjednice Gradskog vijeća
Zapisnik sa 13. sjednice Gradskog vijeća vijećnici su dobili u materijalima uz poziv.
U raspravu koju je otvorio predsjednik nije se nitko javio pa je predsjednik Gradskog vijeća dao Zapisnik na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Zapisnik sa 13. sjednice Gradskog vijeća održane dana 27. 7. 2026. godine.

1. Odluka o grobljima
Tekst Odluke o grobljima sa obrazloženjem, vijećnici su dobili uz poziv. 
Rasprava nije vođena te je predsjednik je dao Odluku na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Odluku o grobljima.

1. Izvješće o izvršenju Financijskog plana Dječjeg vrtića Slunj za razdoblje 1.1. do 30.6.2026. godine
Izvješće o izvršenju Financijsogi plana Dječjeg vrtića Slunj za razdoblje 1.1.-30.6.2026. godine vijećnici su dobili uz poziv. 
Rasprava nije vođena te je predsjednik je dao Izvješće na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Izvješće o izvršenju Financijskog plana Dječjeg vrtića Slunj za razdoblje 1.1. do 30.6.2026. godine.

1. Polugodišnji izvještaj o izvršenju financijskog plana Knjižnice i čitaonice Slunj za razdoblje 1.1. do 30.6.2026. godine
Polugodišnji izvještaj o izvršenju financijskog plana Knjižnice i čitaonice Slunj za razdoblje 1.1.-30.6.2026. godine vijećnici su dobili uz poziv. 
Rasprava nije vođena pa je predsjednik dao Izvještaj na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Polugodišnji izvještaj o izvršavanju Financijskog plana Knjižnice i čitaonice Slunj za razdoblje 1.1. do 30.6.2026. godine.

1. Polugodišnji izvještaj o izvršenju financijskog plana Pučkog otvorenog učilišta Slunj za razdoblje 1.1. do 30.6.2025. godine
Polugodišnji izvještaj o izvršenju financijskog plana Pučkog otvorenog učilišta Slunj za razdoblje 1.1.-30.6.2026. godine vijećnici su dobili uz poziv. 
Rasprava nije vođena pa je predsjednik dao Izvještaj na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Polugodišnji izvještaj o izvršavanju Financijskog plana Pučkog otvorenog učilišta Slunj za razdoblje 1.1. do 30.6.2026. godine.

1. Polugodišnje izvješće o radu Gradskog društva Crvenog križa Slunj za razdoblje 1.1. do 30.6.2026. godine
Polugodišnje izvješće o radu Gradskog društva Crvenog križa Slunj za razdoblje 1.1.-30.6.2026. godine vijećnici su dobili uz poziv. 
Rasprava nije vođena pa je predsjednik dao Izvješće na usvajanje.
Glasalo je svih 12 vijećnika i predsjednik konstatira da je Gradsko vijeće 11 glasova „ZA“ i 1 glasom „SUZDRŽAN“ usvojilo Polugodišnje izvješće o radu Gradskog društva Crvenog križa Slunj za razdoblje 1.1. do 30.6.2026. godine.

1. Izvještaj o financijsko materijalnom poslovanju Dobrovoljnog vatrogasnog društva Slunj za razdoblje od 1.1.-30.6.2026. godine
Izvještaj o financijsko materijalnom poslovanja DVD-a Slunj za razdoblje 1.1.-30.6.2026. godine vijećnici su dobili uz poziv. 
Rasprava nije vođena pa je predsjednik dao Izvještaj na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Izvještaj o financijsko materijalnom poslovanju DVD-a Slunj za razdoblje 1.1. do 30.6.2026. godine.

1. Izvješće o radu i financijsko izvješće Komunalnog društva LIPA d.o.o. za razdoblje 1.1. do 30.6.2026. godine
Izvješće o radu i financijsko izvješće Komunalnog društva LIPA d.o.o. za razdoblje 1.1.-30.6.2026. godine vijećnici su dobili uz poziv. 
Rasprava nije vođena pa je predsjednik dao Izvještaj na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Izvješće o radu i financijsko izvješće Komunalnog društva LIPA d.o.o. za razdoblje 1.1. do 30.6.2026. godine.

1. Polugodišnje financijsko izvješće o izvršenju financijskog plana društva Vodovod i kanalizacija Karlovac d.o.o. – Podružnica Slunj za razdoblje 1.1. do 30.6.2026. godine
Polugodišnje financijsko izvješće o izvršenju financijskog plana društva Vodovod i kanalizacija d.o.o. – Podružnica Slunj za razdoblje 1.1.-30.6.2026. godine vijećnici su dobili uz poziv. 
Rasprava nije vođena pa je predsjednik dao Izvješće na usvajanje.
Glasalo je svih 12 vijećnika i predsjednik konstatira da je Gradsko vijeće sa 9 glasova „ZA“, 2 glasa „PROTIV“  i 1 glasom „SUZDRŽAN“ usvojilo Polugodišnje financijsko izvješće o izvršenju financijskog plana društva Vodovod i kanalizacija d.o.o. – Podružnica Slunj  za razdoblje 1.1. do 30.6.2026. godine.

1. Izvještaj o izvršenju financijskog plana Radio Slunja d.o.o. za razdoblje 1.1. do 30.6.2026. godine
Izvještaj o izvršenju financijskog plana Radio Slunja d.o.o. za razdoblje 1.1.-30.6.2026. godine vijećnici su dobili uz poziv. 
Rasprava nije vođena pa je predsjednik dao Izvještaj na usvajanje.
Glasalo je svih 12 vijećnika i predsjednik konstatira da je Gradsko vijeće 11 glasova „ZA“ i 1 glasom „SUZDRŽAN“ usvojilo Izvješće o izvršenju financijskog plana Radio Slunja za razdoblje 1.1. do 30.6.2026. godine.

1. Polugodišnje izvješće o izvršenju financijskog plana Zajednice športskih udruga Grada Slunja za razdoblje 1.1. do 30.6.2026. godine
Polugodišnje izvješće o izvršenju financijskog plana Zajednice športskih udruga Grada Slunja za razdoblje 1.1. do 30.6.2026. godine vijećnici su dobili uz poziv. 
Rasprava nije vođena pa je predsjednik dao Izvješće na usvajanje.
Glasalo je svih 12 vijećnika i predsjednik konstatira da je Gradsko vijeće 11 glasova „ZA“ i 1 glasom „SUZDRŽAN“ usvojilo Polugodišnje izvješće o izvršenju financijskog plana Zajednice športskih udruga Grada Slunja za razdoblje 1.1. do 30.6.2026. godine.

1. Informacija o rezultatima polugodišnjeg poslovanja Turističke zajednice Grada Slunja za 2026. godinu 
Gradskom vijeću Grada Slunja dano je na znanje Izvješće o rezultatima polugodišnjeg poslovanja Turističke zajednice Grada Slunja za 2026. godinu.

1. Odluka o prihvaćanju Izvještaja o izvršenju Proračuna Grada Slunja za razdoblje 1.1. do 30.6.2026. godine
Odluku o prihvaćanju Izvještaja o izvršenju Proračuna Grada Slunja za razdoblje 1.1.do 30.6.2026. godine sa detaljnim pisanim obrazloženjem vijećnici su dobili uz poziv. 
Na samoj sjednici je članica Odbora za proračun i financije Marina Capan, na poziv predsjednika Vijeća, iznijela stav Odbora koji je razmatrao Izvještaj neposredno prije sjednice Gradskog vijeća. Odboru su prisustvovala dva od tri člana i nakon detaljnog razmatranja Odbor za proračun i financije jednoglasno je zauzeo stav kojim se predlaže Gradskom vijeću da prihvati Izvještaj o izvršenju Proračuna Grada Slunja za razdoblje 1.1. do 30.6.2026. godine.  
Rasprava nije vođena pa je predsjednik dao Izvještaj na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova “ZA” i 1 glasom “SUZDRŽAN” usvojilo Odluku o prihvaćanju Izvještaja o izvršenju Proračuna Grada Slunja za razdoblje 1.1. do 30.6.2026. godine.

1. Odluka o izmjeni Programa korištenja namjenskih prihoda Proračuna u 2026. godini
Tekst Odluke o izmjeni Programa korištenja namjenskih prihoda Proračuna u 2026. godini  vijećnici su dobili u materijalima uz kratko pisano obrazloženje.
Prije otvaranja rasprave predsjednik je pozvao članicu Odbora za proračun i financije Marinu Capan da iznese stav Odbora po ovoj točki. 
Marina Capan iznosi kako Odbor jednoglasnom odlukom daje Gradskom vijeću prijedlog da Odluku o izmjeni Programa korištenja namjenskih prihoda Proračuna u 2026. godini usvoji u cijelosti kako je i predloženo u materijalima.  
Rasprava nije vođena  pa je predsjednik Gradskog vijeća dao prijedlog Odluke o izmjeni Programa korištenja namjenskih prihoda Proračuna u 2026. godini na glasanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Odluku o izmjeni Programa korištenja namjenskih prihoda proračuna u 2026. godini. 

1. Pravilnik o izmjenama i dopuni Pravilnika o jednostavnoj nabavi
Tekst Pravilnika o izmjenama i dopuni Pravilnika o jednostavnoj nabavi sa obrazloženjem, vijećnici su dobili prije sjednice. 
Rasprava nije vođena te je predsjednik je dao Pravilnik na usvajanje.
Glasalo je svih 12 vijećnika i predsjednik konstatira da je Gradsko vijeće sa 11 glasova „ZA“ i 1 glasom „SUZDRŽAN“ usvojilo Pravilnik o izmjenama I dopuni Pravilnika o jednostavnoj nabavi.



Sjednica je završila s radom u 14,21 sat. 



IZVOD SASTAVILA			  				  PREDSJEDNIK
								        GRADSKOG VIJEĆA
Dragoslava Cindrić					  	               Jure Katić

